वाहन चोर गिरोह की तलाश में दबिश, पुलिस पहुंची सुकेत
क्राइम रिपोर्टर | कोटा /strong>
कोटाग्रामीण पुलिस द्वारा वाहन चोर गिरोह के बड़े गैंग के पूरे कॉकस का पर्दाफाश करने के बाद फरार बदमाशों को पकड़ने के लिए 4 टीमों का गठन किया है। चारों टीमों ने सोमवार को कोटा शहर और बारां में करीब 3-4 जगहों पर अलग-अलग बदमाशों के ठिकानों पर दबिश दी। वहीं, कोटा संभाग और मध्यप्रदेश पुलिस की तीन टीमें सोमवार को सुकेत पुलिस थाने पहुंची और बदमाशों चोरियों के बारे में जानकारी ली।
इधर, वाहन चोर गैंग के गिरोह के जिन दो बदमाशों को सुकेत पुलिस ने रविवार को पकड़ा, उन्हें सोमवार को कोर्ट में पेश किया गया। जहां से कोर्ट ने उन्हें सुकेत पुलिस को रिमांड पर सौंप दिया है। सुकेत सीआई रविश सामरिया ने बताया कि अंतरराज्यीय वाहन चोर गिरोह के सरगना नानेरा निवासी यादव सिंह सौंधिया और बिरियाखेड़ी निवासी दूल्हे सिंह को पुलिस ने सलावद खुर्द के जंगलों से गिरफ्तार किया था। दोनों कॉरपोरेट कंपनियों की तर्ज पर 3-4 साल से वाहन चोरियां कर रहे थे। ये बदमाश गुड़गांव, हरियाणा, दिल्ली, मेवात समेत अन्य जगहों पर बेच देते थे। सोमवार को पुलिस ने कोटा के दलालों और गिरोह के दूसरे सदस्यों के ठिकानों पर दबिश दी है।
कोटा के महावीर नगर और अनंतपुरा में दी दबिश
सुकेतपुलिस के हैड कांस्टेबल सतीश, कांस्टेबल हीरा पूनिया, महेन्द्र, महिपाल सहित करीब 8 पुलिसकर्मियों ने सोमवार को बारां के चहेड़िया, कोटा शहर के महावीर नगर और अनंतपुरा में दबिश दी। करीब 5 से 7 ठिकानों पर पुलिस ने दबिश दी, लेकिन फिलहाल कोई बदमाश पकड़ में नहीं आया है।
hin_Deva kas_Deva hin_Deva hin_Deva bho_Deva hin_Deva